da da da az nl da en da da da da da de da da en da pt da en da da da da da de da da da da en la da da da da en da da da da az da da da da de da da nb es es da da it de da da da de da da da ru es da da de da da nb en es da da it de da sv da it de da da da it de da nb da it de da da da it de da da da it de da da en sv fr de de fr fr fr sv da da sv da da sv da da da da da da da da nb pl de da da da da da da da da en da pl da da da da sv de sv da de da da da da da de nl nn en de da nl
Avis-krig om soldater på Alsønderup Centralskole | Hillerød Bibliotekerne
Af Simon Schultz van Engeland
Der var bestemt ikke enighed, om hvad soldater foretog sig på Centralskolen i Alsønderup i februar 1968
Det vakte en del undren hos Søren Stoltze, der er frivillig i Lokalhistorisk Arkiv Hillerød, da han kiggede nærmere på et fotografi fra Frederiksborg Amts Avis’ pressearkiv. Han var i gang med det møjsommelige arbejde, det er at indscanne de mange tusinde billeder, som lokalhistorisk arkiv er ved at digitalisere, da han faldt over et billede fra 1968. På billedet fremgik det, at motivet var Alsønderup Centralskole, men der var dog ingen forklaring på, hvorfor skolegården var fyldt med militærkøretøjer og kælderen sovende soldater med geværer ved deres side. En tur i arkiverne afslørende en noget speget sag.
I 1968 rasede Vietnamkrigen på sit højeste og fyldte derfor også en del i spalterne hos avisen Politiken, men Dagbladet fandt 9. februar også plads i spalterne til en tilsyneladende meget spektakulær situation på Alsønderup Centralskole.  ”Ud af skolen mens militæret laver krig” hed overskriften på artiklen, hvor det fremgik, at elever fra Alsønderup Centralskole måtte undvære en del af undervisningen, fordi militæret som følge af den store sjællandske brigadeøvelse havde beslaglagt flere af skolens lokaler. Heriblandt formningslokalet, der skulle bruges som kommandocentral. 1. Artilleriregiment skulle egentlig have brugt forsamlingshuset, men det var optaget af de lokale dilettanter, der skulle holde afslutning, og derfor endte de på skolen. På trods af, at militærets aktiviteter på skolen ifølge Politiken tidligere havde været genstand for kritik fra sognerådet. Baggrunden for kritikken var ifølge avisen: ””krigsmæssige” episoder, hvorunder militære køretøjer for ud og ind på skolepladsen, og der foregik skudvekslinger nær skolen under børnenes vej til og fra skole.” En affære, der angiveligt var til så stor gene, at skolekommissionen så sig nødsaget til at opsætte bomme på vejene omkring skolen.
Dagen efter kunne læserne af Frederiksborg Amts Avis læse en noget anderledes udlægning af sagen. Både lærerrådet, skolelederen og sognerådsformanden afviste på det kraftigste Politikens påstande. Ifølge dem havde ingen elever undværet undervisning på grund af ”krig på skolen”. Elevernes formningstimer var blot blevet afholdt i andre lokaler end de sædvanlige.
- Som nævnt har øvelsens forbindelse med Centralskolen ikke efter lærernes mening generet undervisningen. Forespørgsler er på forhånd ad de reglementerede veje rettet fra militæret, og vi har alle sagt god for, at skolen blev inddraget i øvelsen i det omfang, det er sket, sagde sognerådsformand, Aagaard Larsen, til avisen.
Om den omtalte bom-afspærring var Politiken ifølge sognerådsformanden helt galt på den.
- Politiken nævner, at der på baggrund af tidligere øvelser skulle være opsat en bom ved skolens indkørsel, så biler og motorcykler ikke kan komme ind i gården. Dette er en lodret løgn. Disse bomme blev sat op for at lede trafikken til sportspladsen den rigtige vej.
Frederiksborg Amts Avis har også fået lederen af det udskældte regiment, major F. Riemer, i tale.
- Vi forstår slet ikke det ”overfald”, vi uden for øvelsens i forvejen beregnede, nu bliver udsat for. Vi vil jo dog ikke genere folk - for slet ikke at tale om skolebørn. Vi havde i forvejen sendt en mand herop for at kontakte skoleleder, pedel, sognerådsformand mv. om vores planer, og fra ingen side satte man sig imod.
På grund af de kritiske røster om manglende undervisning på grund af soldater i formningslokalet, så rykkede soldaterne ud i kældergangen.
Litteratur, foredrag og debat
Mordet i Favrholm: Et 5.500 år gammelt mysterium
Spændende foredrag med arkæolog Pernille Pantmann fra Museum Nordsjælland. Pernille har speciale i m
65 år siden: Da Dronning Elizabeth besøgte Hillerød
I 1957 var der særdeles prominent besøg i Hillerød, da for nyligt afdøde Dronning Elizabeth kom på besøg med sin mand prins Phillip. Lokalhistorisk Arkiv har netop digitaliseret flere billeder fra besøget
Slægtsforskningscafé: Gå på opdagelse i din families historie
Er DU nysgerrig på HVEM DU og ikke mindst hvem din familie er? Hvor stammer du fra? – Har du en fæll
Litteratur, foredrag og debat
Til Arkivernes Dag 2022 kan vi løfte sløret for flere spændende projekter. Der er blandt andet ferni
Hoffotografen fra Hillerød var 3D-pionér
Mange har den fejlagtige opfattelse, at 3-D er noget, der blev opfundet i går. Men allerede midt i 1800’tallet optog datidens dygtige fotografer stereobilleder, og Peter Elfelt er ingen undtagelse.
Vi kan takke grosserer Francis James Zachariae (1852-1936) for den storslåede udsigt, der er fremtidssikret fra Hillerøds højeste punkt, Skansebakken i Hillerød Øst, hvor man 80 meter over havet i godt vejr kan se til Kullen i Sverige
På skovtur med hoffotografen
Kgl. Hoffotograf Peter Elfelt (1866-1931) fik sin uddannelse hos Carl Rathsach i Slotsgade 41 i Hillerød. Efter uddannelse flyttede Elfelt i 1883 til København, hvor han i løbet af få år blev Danmarks førende fotograf.
Elfelt og geniet fra Nellerød
Hoffotografen Peter Elfelt havde et særpræget, men også særdeles lukrativt samarbejde med snedkeren Jens Poul Andersen fra Nellerød
Kgl. Hoffotograf Peter Elfelt, som havde sin barndom, ungdom og gode uddannelsesår i Hillerød 1867-1883, elskede at se sig selv på fotografier.
Den kongelige hoffotograf fra Hillerød
Henover sommeren dykker Lokalhistorisk Arkiv ned i hoffotografen Peter Elfelts liv. Elfelt, der voksede op i Hillerød, er aktuel på grund af en ny udstilling på Det Kongelige Bibliotek, samt en digitalisering af mere end 200.000 af Peter Elfelts fotografier
Det kan du på biblioteket
Benytte PC, trådløst net, printe, kopiere og faxe
Benytte studierum og andre lokaler
Læse aviser, tidsskrifter og magasiner
Få IT-vejledning til virksomheder
Finde en bog med emnetal
Støtte Læs for livet med bogdonationer
Det kan du hjemmefra
Oprette dig som låner
Sådan søger du efter materialer
Se film, høre lydbøger, læse e-bøger
Bestille fra andre biblioteker
Se bibliotekets digitale tilbud
Besøge os på Facebook
Besøge os på Instagram
Det kan du deltage i
Litteraturfestival Ordet Er Løs 2022
FAQ – Mit Betalingsoverblik
Personoplysninger – dine rettigheder
Vejledning til lån og aflevering
Hillerød Bibliotekerne | Christiansgade 1 | 3400 Hillerød | Tlf.: 7232 5800 | Mail: bibliotek@hillerod.dk eller via borger.dk (sikker mail) | EAN-numre |